এম ওসমান,বেনাপোল প্রতিনিধিঃ ৮৫ যশোর-১ (শার্শা)’র সাংসদ আলহাজ্ব শেখ আফিল উদ্দিন বলেন, জাতীর জনকের স্বপ্ন ছিল এ দেশের উন্নয়ন। তাই তিনি নিজ জীবনের বিনিময়ে হলেও এদেশকে পরাধীনতার শিকল থেকে মুক্ত করার ঘোষণা দিয়েছিলেন। কথাও রেখেছিলেন। ৭১-এ বঙ্গবন্ধু বাঙ্গালী জাতিকে পরাধীনতা থেকে মুক্ত করে এনে দিয়েছিলেন লাল সবুজের পতাকা। বুধবার দিনব্যাপী শার্শা উপজেলার গোড়পাড়া মাধ্যমিক বিদ্যালয়ের নব নির্মিত ভবনের উদ্বোধন, একঝালা-বসন্তপুর পাকা রাস্তা উদ্বোধন, বেতনা নদীর ব্রীজ উদ্বোধন, ডিহি ইউনিয়নের গোকর্ণ-পন্ডিতপুর পাকা রাস্তা উদ্বোধন, নারিকেল বাড়িয়া-শালকোনা পাকা রাস্তা উদ্বোধন’র মাঝে বিভিন্ন এলাকার আলোচনায় সভায় প্রধাণ অতিথি হিসেবে একথা বলেন তিনি।